ईडी की बेटी की शादी में चोरी करने वाला बालचोर पकड़ाया
बिजली कंपनी के कार्यपालक निदेशक (ईडी) संजय मोहासे की बेटी सुरभि की शादी में आठ लाख की चोरी करने वाले नाबालिग को नानाखेड़ा पुलिस ने सोमवार को किशोर न्यायालय में पेश कर बाल संप्रेक्षण गृह भेज दिया। चोरी में शामिल दो अन्य युवक शराब तस्करी के मामले में इंदौर जेल में बंद हैं।
गौरतलब है कि सुरभि की शादी तीन फरवरी को इंदौर हाइवे स्थित एक होटल में थी। रात करीब 11.45 बजे स्टेज से व्यवहार में मिले लिफाफों से भरा बैग चोरी हो गया था। होटल के सीसीटीवी कैमरे में दो नाबालिग लड़के बैग ले जाते दिखाई दिए। नानाखेड़ा थाने के एएसआई उधम सिंह ने बताया कि बालचोर कड़िया राजगढ़ का है। उसके साथ दो युवक भी थे। दाेनों इंदौर जेल में बंद हैं। बालचोर से माल नहीं बरामद हुआ।
hin_Deva hin_Deva hin_Deva